ພວກພະນັກງານສ້ອມແປງ ກັບຄືນໄປ ເຮັດວຽກທີ່ ໂຮງໄຟຟ້ານິວເຄລຍ Fukushima ຄືນແລ້ວ
ໄດ້ມີການຕໍ່ສາຍ​ໄຟຟ້າ​ໃສ່ເຕົາແຍກທັງ 6 ​ແລ້ວ​ແລະ​ຫວັງ​ວ່າ​ ເຕົາແຍກທັງໝົດ ຈະ​ໄດ້​ເລີ່​ມ​ເຮັດໜ້າທີ່ບາງຢ່າງ​ພາຍໃນ​ອີກ​ບໍ່​ເທົາໃດມື້ນີ້.
ພວກພະນັກງານສ້ອມແປງ ໄດ້ກັບຄືນໄປເຮັດວຽກອີກ ໃນວັນອັງຄານມື້ນີ້ ເພື່ອເລັ່ງລັດສ້ອມແປງລະບົບຄວາມເຢັນ ທີ່ໂຮງໄຟຟ້ານິວເຄລຍ Fukushima ໃນຍີ່ປຸ່ນ ຊຶ່ງໄດ້ຮັບ ຄວາມເສຍຫາຍຈາກແຜ່ນດິນໄຫວນັ້ນ ນຶ່ງມື້ຫຼັງຈາກໄດ້ຖືກ ຍົກຍ້າຍອອກຈາກສະຖານທີ່ດັ່ງກ່າວ ເນື່ອງຈາກໄດ້ມີຄວັນ ອອກມາ ຈາກເຕົາແຍກ 2 ໜ່ວຍ ຂອງຈໍານວນທັງໝົດ 6 ໜ່ວຍຂອງໂຮງໄຟຟ້າດັ່ງກ່າວ ເຈົ້າໜ້າທີ່ທາງການເວົ້າວ່າ ໄດ້ມີການຕໍ່ສາຍໄຟຟ້າໃສ່ເຕົາ ແຍກທັງ 6 ແລ້ວແລະພວກເຂົາເຈົ້າຫວັງວ່າ ເຕົາແຍກທັງ ໝົດຈະໄດ້ເລີ່ມເຮັດໜ້າທີ່ບາງຢ່າງພາຍໃນອີກບໍ່ເທົ່າໃດມື້ ແຕ່ແນວໃດກໍຕາມ ຍັງບໍ່ເປັນທີ່ຈະແຈ້ງເທື່ອວ່າ ໄດ້ເກີດ ຄວາມເສຍຫາຍໜ້ອຍຫຼາຍປານໃດຕໍ່ປໍ້ານໍ້າ ທີ່ປ້ອງກັນ ບໍ່ໃຫ້ທ່ອນເຊື້ອໄຟນິວເຄລຍຂອງເຕົາແຍກເຫຼົ່ານີ້ຮ້ອນຈົນ ເກີນໄປ ຫຼືອີກດົນປານໃດ ເຂົາເຈົ້າຈຶ່ງຈະສາມາດສ້ອມແປງ ຫຼືຕິດຕັ້ງປໍ້າໃໝ່ແທນໄດ້ ພວກນັກລົງທຶນໄດ້ສະແດງປະຕິກິລິຍາໄປໃນທາງບວກ ກ່ຽວກັບການມີຄວາມຫວັງເພີ່ມຂຶ້ນ ໃນການທີ່ຈະຫຼີກຈາກໄພຫາຍານະ ໂດຍໄດ້ຂັບດັນໃຫ້ດັດຊະນີ Nikkei ຖີບຕົວຂຶ້ນຫຼາຍ ກວ່າ 4% ໃນລະຫວ່າງການຄ້າຂາຍມື້ນີ້